CELEX: 62016CN0217
Language: sk
Date: 2016-04-18 00:00:00
Title: Vec C-217/16: Návrh na začatie prejudiciálneho konania, ktorý podal Efeteio Athinon (Grécko) 18. apríla 2016 – Európska komisia/Dimos Zagoriou

20.6.2016   
            
            
               SK
            
            
               Úradný vestník Európskej únie
            
            
               C 222/7
            
         Návrh na začatie prejudiciálneho konania, ktorý podal Efeteio Athinon (Grécko) 18. apríla 2016 – Európska komisia/Dimos Zagoriou
   (Vec C-217/16)
   (2016/C 222/09)
   Jazyk konania: gréčtina
   
      Vnútroštátny súd, ktorý podal návrh na začatie prejudiciálneho konania
   
   Efeteio Athinon
   
      Účastníci konania pred vnútroštátnym súdom
   
   
      Odvolateľka: Európska komisia
   
      Odporkyňa: Dimos Zagoriou
   
      Prejudiciálne otázky
   
   
               1.
            
            
               Aká je povaha právnych aktov Európskej komisie prijatých v rámci výkonu právomocí Komisie uvedených v nariadeniach 2052/88 (1), 4253/1988 (2) a 4256/1988 (3) a presnejšie, majú tieto akty Komisie verejnoprávny charakter a vedú v každom prípade k meritórne správnym sporom, najmä ak je predmetom exekúcie veci v držbe tretej osoby, ktorú nariadila Európska komisia, súkromnoprávna pohľadávka v prípade, že prvotný návrh na uspokojenie pohľadávky, na základe ktorého sa nútený výkon rozhodnutia realizuje, má pôvod vo verejnoprávnom vzťahu, ktorý vznikol na základe uvedených aktov Európskej komisie alebo ide o súkromnoprávne akty vedúce k súkromnoprávnym sporom?
            
         
               2.
            
            
               S ohľadom na článok 299 ZFEÚ, podľa ktorého sa nútený výkon rozhodnutia aktov Európskej komisie, ukladajúcich peňažný záväzok osobám iným než sú členské štáty, riadi predpismi občianskeho práva procesného štátu, na území ktorého sa vykonáva, a so zreteľom na ustanovenie rovnakého článku, v zmysle ktorého sťažnosti na protiprávny spôsob výkonu rozhodnutia podliehajú právomoci vnútroštátnych súdov príslušnej krajiny, ako sa určuje právomoc vnútroštátnych súdov vo veciach sporov vyplývajúcich z danej exekúcie, keď podľa vnútroštátnej legislatívy ide o meritórne správne spory, t. j. v prípade, že predmetný vzťah má verejnoprávny charakter?
            
         
               3.
            
            
               Určuje sa pasívna legitimácia dlžníka v prípade núteného výkonu rozhodnutia aktov Európskej komisie prijatých v rámci vykonávania nariadenia 2052/88, 4253/1988 a 4256/1988, ktoré ukladajú peňažný záväzok osobám iným než sú štáty, na základe vnútroštátneho práva alebo práva Spoločenstva?
            
         
               4.
            
            
               V prípade, že povinným subjektom na plnenie peňažného záväzku vyplývajúceho z právneho aktu Európskej komisie prijatého v rámci vykonávania nariadení 2052/88, 4253/1988 a 4258/1988 je obecná spoločnosť, ktorá sa následne zrušila, [omissis] je obec, ktorá túto spoločnosť vlastní, v zmysle nariadení uvedených vyššie zodpovedná za splnenie predmetného peňažného záväzku voči Európskej komisii?
            
         
      (1)  Ú. v. ES L 185, 15.7.1988, s. 9.
   
      (2)  Ú. v. ES L 374, 31.12.1988. s. 1.
   
      (3)  Ú. v. ES L 374, 31.12.1988, s. 25.